**Stop havneudvidelsen og bevar marinemiljøet og de naturlige, rekreative og sociale områder i et af de få tilbageværende ”åndehuller” i Århus!**

Den planlagte udvidelse af Århus Havn virker som et stort og unødvendigt indgreb i bugten. Det er vigtigt for Århus og århusianerne, som vi er en aktiv del af, at bugten ikke bliver ødelagt og miljømæssig forringet.

Vi er bekymrede for at den planlagte udvidelse vil få store og uoprettelige konsekvenser for en historisk del af en af de sidste grønne friluft- og bade områder i Århus. Vi føler os overbevist om at bugten, som vi ligger direkte ud til og længst inde i, vil sande til i løbet af få år. Dette vil medføre at vi ikke kan komme ud med vores joller og fiske og nyde den skønne natur.

**Historie:**

Strandvejens Bådelaug har ligget i Tangkrogen i 77 år og har gennem tiderne været et samlingssted for, i starten et egentligt erhvervsfiskeri, og senere, som i dag, et samlingssted for aktive fritidsfiskere og sejlere med et stærkt socialt fællesskab.

**Et socialt fællesskab:**

Vi er en del af et meget socialt aktiv for hele Tangkrogen. Det er et udflugtsmål for mange tusinde Århusianere hvor vi får en sludder om vind og vejr. Vi får også besøg af mange turister fra såvel ind- som udland som er betaget af det kulturelle islæt de møder ved vores 104 ”kasser” og joller. Disse værdier er i fare ved en udvidelse af havnen i og med den fantastiske uhindrede udsigt og det omskiftelige vand (bølger, havbrus etc.) vil forsvinde. Ligeledes vil de mange badegæster miste en af de sidste bademuligheder hvor der er en naturlig sandstrand.

**Opfordring:**

Vi vil, som en aktiv del af Århus kultur- og fritidsliv, bede alle involverede parter, herunder ikke mindst Århus Kommune, om at undersøge alternativer til den foreslåede havneudvidelse. Det kunne være en aftale med nærliggende erhvervshavne.

Med venlig hilsen

Bestyrelsen

Strandvejens Bådelaug

Marselis Havnevej 4

8000 Århus C